Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 1. melléklet a 223/2009. (X. 14.) Korm. rendelethez
Paragraph Index: 498

3. Informatikai biztonság szervezete 3.1. Informatikai biztonsági szerepkörök (státuszok) meghatározása Cél: A biztonsági feladatok ellátására és ellenõrzésére azonosítható szerepkörök álljanak rendelkezésre. Feladat: A szervezet vezetésének világos iránymutatással, elkötelezettsége kinyilvánításával, az informatikai biztonsággal összefüggõ felelõsségi körök egyértelmû kijelölésével és elismertetésével aktív módon támogatnia kell az informatikai biztonságot a szervezeten belül. A kialakításnál figyelembe kell venni, hogy nem lehet összeférhetetlenség az egyes szerepkörök között, és független, közvetlen a felsõ vezetéshez utalt, neki jelentõ szerepkör(ök)et kell létrehozni. Az informatikai biztonsággal összefüggõ valamennyi felelõsségi kört egyértelmûen kell meghatározni. Legalább a következõ szerepköröket kell létrehozni: – Informatikai biztonsági felügyelõ – a miniszter közvetlen alárendeltségében – felel a központi rendszer informatikai biztonságáért, ellátja az informatikai biztonság ellenõrzését. Összefogja és koordinálja az informatikai biztonsági felelõsök szakmai tevékenységét az üzemeltetõ és a szolgáltató szervezeteknél. – Informatikai biztonsági felelõs – az üzemeltetõ és szolgáltató szervezeteknél – felel a központi rendszer mûködtetõinél és üzemeltetõinél az informatikai biztonságért. Eredmény: Független, jól irányított szervezet, központilag koordinált, folyamatos szakmai tevékenység, világos szerepkörök és feladatok. Felelõs: A szervezet vezetõje 3.2. Külsõ szolgáltatók igénybevétele Cél: Az informatikai feladatok kiszervezése esetén fenntartani az informatikai biztonság szintjét. Feladat: Külsõ szolgáltatók igénybevételével az informatikai biztonsággal kapcsolatos felelõsség nem hárítható át, az a feladatért felelõs szervezet elsõ számú vezetõjét terheli. A külsõ szolgáltatók igénybevétele esetén a szolgáltatási megállapodásokban (szerzõdésekben) kell kikötni a szolgáltatásra érvényes biztonsági követelményeket és szabályozást. Biztosítani kell a feladatért felelõs szervezet számára a mérés és ellenõrzés feltételeit. A meglévõ megállapodásokat, szerzõdéseket legalább évenként felül kell vizsgálni, és a szükséges módosításokat el kell végezni. Eredmény: Informatikai biztonsági követelmények a szolgáltatási megállapodásokban. Éves biztonsági felülvizsgálatok. Felelõs: A szervezet vezetõje

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes